Markos Zapiain

Markos Zapiain Agirre (Irun, Gipuzkoa, 1963ko azaroaren 18a) euskal idazle eta filosofoa da.

Biografia 
Filologian lizentziatua eta filosofian doktorea da, Denbora eta egia: Kojèveren gogoeta tesierekin. Errenterian, Mutrikun eta Bergaran eskolak eman zituen. Bermeon eta Bilbon bizi da eta Botikazar BHI institutuan filosofia klaseak ematen ditu. Joxan Elosegirekin batera Enbolike saiakera bilduma sortu zuen. Euskal hedabideetan maiz idatzi eta parte hartu izan du eta hitzaldi ugari emandakoa da. Blog pertsonal batean ere argitaratzen ditu bere artikuluak, Eibar.org elkartearen komunitatean.

Lanak 

 Errua eta Maitasuna, 2002, artikuluak.
 Zenbait Terrorista, 2003, saiakera.
 Denbora eta egia: Kojèveren gogoeta, 2006, tesia.
 Ia guztiaren funtsaz, 2006, saiakera.
 Txillardegi eta ziminoa, 2007, saiakera.
 Talatik tiroka, 2009, artikuluak.
 Saizarbitoria eta iragana, 2015, saiakera.

Itzulpenak 
 "Gizakiaren heriotza", Michel Foucault, 1998.
 "Duintasuna", Víctor Gómez Pin, 1999.

Sariak 
 Felix Ugarte itzulpen saria (EHU-UPV), 1994.

Kanpo loturak 

  Markos Zapiain Agirreren bloga, eibar.org webgunean.

Euskal Herriko filosofoak
Irungo idazleak
Euskal idazleak
Euskarazko saiakeragileak